alexandrainst/scandi-wiki huggingface dataset:
Sofienberg menighet

Sofienberg menighet, inntil 1. mars 1962 Petrus menighet, var en menighet i Oslo domprosti i Oslo bispedømme i Den norske kirke, med Sofienberg kirke som menighetskirke.

Historikk 

Menighetens opprinnelse kommer av at ved lov av 12. mai 1877 blev bestemt, at de for en stor del bymæssig bebyggede dele av Østre og Vestre Akers prestegjeld som laa nærmest Kristiania, skulde indlemmes i byen.

Grensene for menigheten gikk fra bygrensen ved Hovinveien, langs Sørligata, Jens Bjelkes gate, østsiden av Den Botaniske hage, Trondheimsveien fra enden av Lakkegata til Helgesens gate, Verksgata, Fagerheimgata og så i nordlig retning til bygrensen. Ved kgl. res. 28.09.1897 ble det fastsatt at grensene skulle følge Heibergs gate fra bygrensen, Tøyengata, Jens Bjelkes gate, Vahls gate, Herslebs gate til Schous plass, Toftes gate, Helgesens gate, Teglverksgata, Verksgata, Fagerheimgata og så i nordlig retning til bygrensen. Området nærmest Tøyenparken ble i 1907 lagt til Tøyen småkirkemenighet. Et lite område mellom Toftes gate og Kirkegårdsgata ble skilt ut som Matteus menighet i 1916, men denne menigheten ble nedlagt igjen i 1938, og området ble delt mellom Petrus, Grønland og Jacob menigheter.

Ved kronpr.reg.s res. 30.11.1956 ble Lilleborg menighet opprettet fra 1. juli 1957 av bl.a. deler av Petrus menighet.

Petrus menighet skiftet navn til Sofienberg menighet 1. mars 1962.

Referanser

Kilder 

 Historikk for prestegjeld og sogn i Oslo, arkivverket.no

Oslo bispedømme
Prestegjeld i Oslo bispedømme
Menigheter i Oslo
Paulus menighet

Paulus menighet var en menighet i Oslo domprosti i Oslo bispedømme i Den norske kirke, med Paulus kirke som menighetskirke.

Historikk 

Paulus menighet ble opprettet ved kgl. res. 10.07.1874, da et område begrenset av Akerselva, Fossveien, Sannergata, den gamle bygrensen og Trondheimsveien ble skilt ut fra Gamle Aker menighet. Kgl. res. 28.09.1897 fastsatte at grensene skulle følge Nordre gate fra Akerselva, Toftes gate, Helgesens gate, Teglverksgata, Verksgata, Fagerheimgata, Sannergata og Akerselva.

Ved kgl. res. 17.11.1916 ble området sør for Helgesens gate  skilt ut som Hauge menighet. Men av denne menigheten kom alt nordenfor Sofienberggata igjen under Paulus menighet ved kgl. res. 11.02.1938, mens resten av Hauge menighet ble lagt til Jacob menighet. Samtidig ble Lilleborg menighet formelt lagt til Paulus menighet, mens befolkningen reelt skulle høre til Lilleborg småkirkemenighet.

Kgl. res. 30.11.1956 opprettet Lilleborg menighet fra 01.07.1957 av bl.a. deler av Paulus menighet.

Kilder 

 Historikk for prestegjeld og sogn i Oslo, arkivverket.no

Oslo bispedømme
Prestegjeld i Oslo bispedømme
Menigheter i Oslo
Louis le Pecq de la Clôture

Louis le Pecq de la Clôture, også Louis Lépecq (født 12. juli 1736 i Caen i Frankrike, død 5. november 1804 i Saint-Pierre-Azif i Normandie) var en fransk lege og epidemiologi og professor i kirurgi.

Liv og virke

Bakgrunn
Le Pecq de la Clôture var legesønn og fikk sin utdannelse i Caen, der han også fikk doktorgrad og ble professor i medisin.

Karriere, forskning
I 1768 flyttet han til Rouen, der han blant annet fikk ansvar for byens sykehus og fengsler, og generelt ved epidemier. Under kong Ludvig XVI ble han i 1781 elevert til adelsstanden.

Han er særlig kjent for en 15-års lang observasjon av forholdet mellom klima, geografi og patologier i Normandie. Den ble sluttført i 1776, og var bestilt av regjeringen og finansiert av kongen.

Lépecq de la Clôture appliserte sin læremester Théophile de Bordeus lære. Han var vitalismens leder i Frankrike. I pakt med Albrecht von Hallers verker praktiserte de observasjon og eksperimentering. Skjønt den står i motsetning til mekanismen (Demokrit, Descartes, Pierre Jean Georges Cabanis), må ikke vitalismen (som beskrevet av Paul-Joseph Barthez) forveksles med animism (Georg Ernst Stahl): Animisten nøyer seg ikke med å underordne materien under livet; han gir materie til liv, og liv til tanke. Tvert i mot anser vitalistiske filosofer intellektuell aktivitet som fundamentalt underordnet livet.

I 1782 ble han også president for Académie des sciences, belles-lettres et arts de Rouen.

Under skrekkveldet 1793-1794 under den franske revolusjon ble han satt i fengsel. Etterpå trakk han seg av politiske grunner tilbake til ditt gods St. Pierre de Azif, og der døde han i 1804..

Verker 
 Observations sur les maladies épidémiques, ouvrage rédigé d'après le tableau des épidémiques d'Hippocrate (1776 - Digitalisert).
 Collection d'observations sur les maladies et constitutions épidémiques, ouvrage qui expose une suite de quinze années d'observations (1778 - Medisinsk topografi for hele Normandie)

Referanser

Litteratur 
 Justus Friedrich Carl Hecker: Geschichte der neueren Heilkunde, s. 554, Digitalisat
 Biographie universelle ancienne et moderne ou histoire par ordre alphabétique, de la vie privée et publique de tous les hommes qui se sont distingués par leurs écrits, leurs actions, leurs talents, s. 212, Digitalisat

Eksterne lenker 
 Stamtre
 Biografi (PDF, fransk)

Kirurger
Franske leger
Epidemiologer
Personer fra Caen
Gamlebyen menighet

Gamlebyen menighet, før 28. november 1924 Oslo (Hospitals) menighet, var en menighet i Oslo domprosti i Oslo bispedømme i Den norske kirke, med Gamlebyen kirke som menighetskirke.

Historikk 

O(p)slo også kalt Oslo Hospital var egen menighet i perioden 1663 – 1801. I årene 1801 – 23 var den slått sammen med Christiania Tukthus til en menighet, og i årene 1823 – 1861 tilhørte den Aker prestegjeld.

Fra 1861 inngikk menigheten i den nyopprettede Grønland menighet som Oslo anneks. Ved kgl. res. 29.05.1880 ble Oslo anneks, skilt ut som egen menighet. Grensene for menigheten fulgte Schweigaards gate, Munkebekken og Strømsveien i nord og bygrensen i sør. I vest nådde den ned til Oslofjorden og Akerselva.

Ved kgl. res. 19.04.1899 ble den nordøstre delen av Oslo menighet skilt ut som egen menighet, Vålerengen menighet, og nordgrensen for Oslo menighet fulgte etter det Schweigaards gate til Harald Hardrådes plass, så en rett linje mot sør til Loelva, og deretter Loelva opp til bygrensen.

Kgl. res. 28.11.1924 fastsatte at Oslo menighet skulle hete Gamlebyens menighet. Ved kgl. res. 11.02.1938 ble et område som var begrenset av Klostergata, Gjøvikbanelinjen til broen over Loelva ved Kværner Bruk og av Loelvdalen til Klostergatas forlengelse skilt ut fra Vålerengen menighet og tillagt Gamlebyen menighet.

Gamlebyen ble på 1980-tallet nedlagt som eget prestegjeld og lagt inn som eget sogn med felles betjening under Vålerengen prestegjeld.

Kilder 

 Historikk for prestegjeld og sogn i Oslo, arkivverket.no

Oslo bispedømme
Prestegjeld i Oslo bispedømme
Menigheter i Oslo
Ikke lov å le på hytta

Ikke lov å le på hytta er en norsk realityserie som har gått på VGTV siden våren 2021. Sesong 2 kom høsten 2021.

Programmet ble nominert til Humorprisen 2020/2021 i klassen årets humorprogram.

Konsept 
Konseptet går ut på at kjendiser (ofte komikere) skal være på en hytte i en viss periode. Her skal de prøve å få hverandre til å le, uten å le og smile selv. Hver episode er det minst én kjendis som ryker ut.

Programleder er Mads Hansen. Det var også han som kom opp med idéen om programmet.

Sesong 1

Sesong 2

Sesong 3

Referanser

Eksterne lenker 
 
 

Norske reality-TV-serier
Norske underholdningsprogrammer på TV
Norske TV-serier fra 2020-årene
TV-produksjoner på VGTV
Simon Mesfin

Simon Tekeste Mesfin (født 9. juni 1980) er en norsk fotballeder og tidligere fotballspiller. Han er sportssjef i Lillestrøm SK.

Mesfin har eritreisk opphav og foreldrene immigrerte til Norge på 1970-tallet. Han har erfaring fra en rekke fotballklubber i Akershus, med Skjetten SK som ungdomsklubb. 

I 2011 ble Mesfin ansatt som administrativ leder for Lillestrøm SK, før han ble assisterende til sportsdirektør Torgeir Bjarmann. Han bidro også i administrasjon av LSK Kvinner. Han tok over som sportsdirektør i 2017.

Referanser

Eksterne lenker 
 

Norske fotballspillere
Norske fotballtrenere
Norske idrettsledere
Fotballspillere for Skjetten SK
Fotballspillere for Strømmen IF
Nordmenn av eritreisk opphav
Grønland menighet

Grønland menighet var en menighet i Oslo domprosti i Oslo bispedømme i Den norske kirke, med Grønland kirke som menighetskirke.

Historikk 

Det området øst for Akerselva som ble tillagt Christiania i 1857, hørte til Aker prestegjeld i geistlig henseende til 1861. Ved kgl. res. 16.02.1861 ble det fastsatt at den del av Bymarken som ikke var lagt til Trefoldighet menighet, og det nye byområdet skulle deles i to nye bymenigheter: Gamle Aker menighet og Grønland menighet. Hele den delen av det nye bymessige området som lå øst for Trondheimsveien og Akerselva skulle tilhøre Grønland menighet. Menigheten skulle bestå av to sokn, Grønland menighet i nord og Oslo anneks i sør. Grensen mellom de to skulle følge Munkebekken. I 1880 ble Gamlebyen menighet utskilt ut som egen menighet. Nederst fulgte grensen Schweigaards gate og Munkebekken, og gjennom det området som var lagt til byen i 1857, fulgte grensen Strømsveien.

På samme tid ble den nordre delen av Grønland menighet lagt til Petrus menighet. Iflg. kgl res. 28. september 1897 skulle grensene for menigheten være Akerselva, Schweigaards gate, Harald Hardrådes plass, Klostergata, Nonnegata, Håkons gate, Åkebergveien, Borggata, Jens Bjelkes gate, Vahls gate, Herslebs gate, Trondheimsveien til Akerselva.

I denne forbindelse ble Kampen menighet skilt ut. Strøket mellom Hausmanns bru, Lakkegata, Vaterlands bru og Akerselva ble lagt til Vaterland småkirkemenighet ved kgl. res. 18. november 1899. I 1907 ble området nærmest Tøyenparken lagt under Tøyen småkirkemenighet. Ved kgl res. 17.11.1916 ble området nærmest Akerselva skilt ut som Wexels menighet. Dette området ble lagt til Grønland menighet igjen ved kgl. res. 6. desember 1929, men alle kirkelige handlinger skulle foregå i Vaterland småkirkemenighet. Et område begrenset av Åkebergveien, Borggata, Jens Bjelkes gate og Kjølberggata ble skilt ut fra Kampen menighet ved kgl. res. 11. februar 1938 og lagt til Grønland menighet. Kgl. res. 16. juli 1959 nedla småkirkemenigheten i Vaterland fra 1. september 1959 og regulerte - som en følge av nedleggelsen - grensene mellom Domkirkens, Jacobs og Grønlands menigheter.

Kilder 

 Historikk for prestegjeld og sogn i Oslo, arkivverket.no

Oslo bispedømme
Prestegjeld i Oslo bispedømme
Menigheter i Oslo
Østre Aker prestegjeld

Østre Aker prestegjeld var et prestegjeld tilhørende Oslo domprosti i Oslo bispedømme i Den norske kirke, med Østre Aker kirke som menighetskirke.

Historikk

Østre Aker prestegjeld ble opprettet ved deling av Aker prestegjeld, iflg. kgl. res. 16.02.1861, og omfattet den delen av Aker som lå øst for Christiania, mens nord for byen gikk grensen mellom Sinsen og Torshaug og lenger nord på østre siden av gården Grefsen. Øyene i Oslofjorden som tidligere hadde soknet til Oslo menighet, skulle tilhøre Østre Aker.

I 1906 ble den søndre delen av menigheten skilt ut som Nordstrand prestegjeld. Ved kgl. res. 07.03.1947 ble den nordøstre delen av Østre Aker skilt ut som Grorud menighet, jf. res. 11.06.1948. Hasle småkirkemenighet ble dannet 01.04.1954 ved kgl. res. 19.03.1954 av deler av Østre Aker menighet. Sinsen menighet ble opprettet fra 01.10.1957 ved kronpr.reg.s res. 30.11.1956 av bl.a. deler av Østre Aker menighet.

Om grensen mot Grorud, Grefsen, Kampen og Vålerenga menigheter, se kgl. res. 03.10. 1958 II 1, 3-4 (jfr. V). Tonsen, Oppsal og Manglerud menigheter ble opprettet 01.01.1959 ved kgl. res. 03.10. 1958 av bl.a. deler av Østre Aker menighet. Grensen mot Grorud menighet er regulert ved kgl. res. 03.10.1958 II 1 (jfr. V). Res. 01.10.1965 overførte en del av menigheten til en nyopprettet Tveten menighet.

Kilder 
 Historikk for prestegjeld og sogn i Oslo, arkivverket.no

Oslo bispedømme
Prestegjeld i Oslo bispedømme
Menigheter i Oslo
Rebecca Parkes

Rebecca Parkes (født 16. august 1994) er en ungarsk vannpolospiller.

Hun representerte Ungarn under Sommer-OL 2020 i Tokyo, hvor hun tok bronse.

Referanser

Eksterne lenker 
 

Ungarske vannpolospillere
Olympiske bronsemedaljevinnere for Ungarn
Deltakere for Ungarn under Sommer-OL 2020
Vannpolospillere under Sommer-OL 2020
Medaljevinnere under Sommer-OL 2020
Euthiconus

Euthiconus er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd. Det er funnet tre arter i Norge.

Utseende 
Små (1-1,2 millimeter), rødlige, blanke, fint hårete biller. Antennene er litt over halve kroppslengden, de blir gradvis tykkere mot spissen, men har ingen markert kølle. Hodet er forholdsvis bredt med nokså små fasettøyne. Pronotum er omtrent så langt som bredt, klokkeformet sett ovenfra, med markerte, rettvinklede bakhjørner og to par groper ved bakkanten. Dekkvingene er ovale, som vanlig hos denne familien. Det bakerste bakkroppsleddet stikker vanligvis ut bak dekkvingene.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae
 Gruppe Scydmaenitae Leach, 1815
 Stammen Eutheiini Casey, 1897
 Slekten Euthiconus Reitter, 1882
 Euthiconus conicicollis (Fairmaire & Laboulbène, 1855)  - finnes i Norge
 Euthiconus latus (Brendel, 1893) 
 Euthiconus lustrificus Kurbatov, 1990
 Euthiconus nopporoensis Jałoszyński, 2019
 Euthiconus tener (Casey, 1897)

Referanser

Kilder 
 Silfverberg, H. (1992) Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea Web Service version 2.4 (2011. Utbredelsesdatabase for europeiske dyr.

Eksterne lenker 
 

Perlebiller
Biller formelt beskrevet i 1882
Leptomastax

Leptomastax er en gruppe av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.

Utseende 
Små (gjerne ca. 2 millimeter), slanke perlebiller. Noen av artene har sterkt forstørret hode og lange, sigdformede mandibler.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer. Denne gruppen har et underjordisk levesett, men lite er kjent om dem.

Utbredelse 
Gruppen er utbredt i Middelhavsområdet.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Mastigitae Fleming, 1821
 Stammen Leptomastacini Casey, 1897
 Slekten Leptomastax Pirazzoli, 1855 - 25 arter
 Leptomastax besucheti Castellini, 1996
 Leptomastax bipunctata Reitter, 1881
 Leptomastax bisetosa Reitter, 1884
 Leptomastax brachati Castellini, 1996
 Leptomastax coquereli (Fairmaire, 1856)
 Leptomastax cretica Meybohm, 2019
 Leptomastax david J.Sahlberg, 1913
 Leptomastax delarouzei Brisout de Barneville, 1862
 Leptomastax hypogea Pirazzoli, 1855
 Leptomastax hyrcana Castellini, 1996
 Leptomastax insularis Karaman, 1962
 Leptomastax latipennis Pic, 1900
 Leptomastax loebli Castellini, 1996
 Leptomastax mehadiensis J.Frivaldszky, 1880
 Leptomastax orousseti Castellini, 1996
 Leptomastax piniphila Franz, 1988
 Leptomastax quadristriata Reitter, 1885
 Leptomastax raymondi Saulcy, 1864
 Leptomastax rousi Franz, 1975
 Leptomastax scyrias Castellini, 1996
 Leptomastax simonis Stussiner, 1881
 Leptomastax stussineri Reitter, 1881
 Leptomastax syriaca Simon, 1881
 Leptomastax thriptica Meybohm, 2019
 Leptomastax vlascensis Karaman, 1962

Referanser

Eksterne lenker 
 

Perlebiller
Biller formelt beskrevet i 1855
Fabian Schwingenschlögl

Fabian Schwingenschlögl (født 15. august 1991) er en tysk svømmer.

Han representerte Tyskland under Sommer-OL 2020 i Tokyo, Tyskland der han på 100 meter bryst kom på 10. plass i semifinalen med tiden 59,32, men kvalifiserte seg ikke til finalen.

Referanser

Eksterne lenker 
 

Tyske svømmere
Deltakere for Tyskland under Sommer-OL 2020
Svømmere under Sommer-OL 2020
Tes Schouten

Tes Schouten (født 31. desember 2000) er en nederlandsk svømmer.

Hun representerte Nederland under Sommer-OL 2020 i Tokyo, Japan der hun på 100 meter bryst kom på 25. plass i forsøksheatet med tiden 1.07,89, men kvalifiserte seg ikke til semifinalen.

Referanser

Eksterne lenker 
 

Nederlandske svømmere
Deltakere for   Nederland under Sommer-OL 2020
Svømmere under Sommer-OL 2020
Personer fra Bodegraven-Reeuwijk
Deltakere for Nederland under VM i svømmesport 2022
Deltakere for Nederland under Kortbane-VM i svømming 2022
PGA-touren 2021/22

PGA-touren 2021/22 er den 107. sesongen av PGA-touren, og den 55. sesongen siden den skilte lag fra PGA of America. Den begynte 13. september 2021 med mandagskvalifisering til Fortinet Championship, som ble vunnet av nordmannen Kris Ventura, og avsluttes 28. august 2022 med siste turnering i FedEx-sluttspillet 2022; TOUR Championship.

Viktor Hovland representer Norge på PGA-touren for tredje sesongen på rad, for første gang uten Kris Ventura, som mistet kortet forrige sesong.

Kalender

Uoffisielle konkurranser

Sammenlagtresultat

Grunnspillet 
De 125 best plasserte spillerne i grunnspillet er kvalifisert til FedEx-sluttspillet 2022, mens de ti beste utløser en bonus fra Comcast Business.

Sluttspillet

Se også 
 Korn Ferry-touren 2022

Referanser

Eksterne lenker 
 

PGA-touren
Golf i 2021
Golf i 2022
Sport i USA i 2021
Sport i USA i 2022
Anastasia Gorbenko

Anastasia «Nastiya» Gorbenko (אנסטסיה "נסטיה" גורבנקו‎; født 7. august 2003) er en israelsk svømmer.

Hun representerte Israel under Sommer-OL 2020 i Tokyo, Japan der hun på 100 meter butterfly kom på 18. plass med tiden 58,23 i forsøksheatet, men kvalifiserte seg ikke til semifinalen. Gorbenko var også påmeldt 100 meter bryst, men ikke startet.

Referanser

Eksterne lenker 
 
 

Israelske svømmere
Europamestere i svømmesport
Deltakere for Israel under Sommer-OL 2020
Svømmere under Sommer-OL 2020
Deltakere for Israel under EM i svømmesport 2021
Deltakere for Israel under VM i svømmesport 2019
Deltakere for Israel under Kortbane-VM i svømming 2021
Deltakere for Israel under VM i svømmesport 2022
Anna Elendt

Anna Charlott Darcel Elendt (født 4. september 2001) er en tysk svømmer.

Hun representerte Tyskland under Sommer-OL 2020 i Tokyo, Tyskland der hun på 100 meter bryst kom på 13. plass i semifinalen med tiden 1.07,31, men kvalifiserte seg ikke til finalen.

Referanser

Eksterne lenker 
 

Tyske svømmere
Deltakere for Tyskland under Sommer-OL 2020
Svømmere under Sommer-OL 2020
Deltakere for Tyskland under VM i svømmesport 2022
Deltakere for Tyskland under Kortbane-VM i svømming 2022
Lisa Mamié

Lisa Mamié (født 27. oktober 1998) er en sveitsisk svømmer.

Hun representerte Sveits under Sommer-OL 2020 i Tokyo, Sveits der hun på 100 meter bryst kom på 15. plass i semifinalen med tiden 1.07,41, men kvalifiserte seg ikke til finalen.

Referanser

Eksterne lenker 
 

Sveitsiske svømmere
Europamestere i svømmesport for Sveits
EM-sølvmedaljevinnere i svømmesport for Sveits
Deltakere for Sveits under EM i svømmesport 2018
Deltakere for Sveits under Sommer-OL 2020
Svømmere under Sommer-OL 2020
Deltakere for Sveits under EM i svømmesport 2021
Deltakere for Sveits under EM i svømmesport 2022
Lucie Katrine Sunde-Eidem

Lucie Katrine Sunde-Eidem (født 9. mai 1981 i Trondheim) er en norsk HR-direktør  og politiker (Venstre). Sunde-Eidem var statssekretær i Nærings- og fiskeridepartementet fra 24. januar 2020 til 17. september 2021. Hun gikk av som statssekretær 17. september 2021 for å begynne i firmaet Scale Aquaculture som inngår i Gustav Witzøes sjømatkonsern Kvarv.

Sunde-Eidem har vært nestleder i Trondheim Venstre og har sittet i kommunestyret siden 2015.

Sunde-Eidem var styreleder for Miljømerking Norge (Svanemerket) fra 2018 til 2020. Hun har jobbet med HR og ledelse i privat og offentlig sektor siden 2006. Fra 2015 til 2018 var hun spaltist for Psykologisk Tidsskrift, hvor hun skrev om ledelse og organisasjonsutvikling.

Hun har studert psykologi ved universitet i Wien og ved NTNU. Hun har også studert kommunikasjon og retorikk ved Webster University i Wien.

I januar 2020 ble hun utnevnt som statssekretær for næringsminister Iselin Nybø i Nærings- og fiskeridepartementet. Her jobbet hun med handelspolitikk, næringspolitikk og forskning- og innovasjonspolitikk. I perioden Sunde-Eidem var statssekretær ble det inngått en frihandelsavtale med Storbritannia. Sunde-Eidem har som statssekretær vært sentral i utformingen av Grønn Plattform og alle kompensasjons- og stimuleringsordninger som ble utarbeidet under pandemien for å hjelpe norsk næringsliv gjennom pandemien.

Referanser 

Statssekretærer fra Venstre
Statssekretærer i Regjeringen Solberg
Personer fra Trondheim kommune
Robin Hanson

Robin Hanson (født 2. april 2001) er en svensk svømmer.

I 2021 representerte han landet sitt under Sommer-OL 2020 i Tokyo på 100 meter fri der han kom på 27. plass i forsøksheatet med tiden 49,07 og kvalifiserte seg ikke til semifinalen.

Referanser

Eksterne lenker 
 

Svenske svømmere
Deltakere for Sverige under EM i svømmesport 2018
Deltakere for Sverige under Sommer-OL 2020
Svømmere under Sommer-OL 2020
Deltakere for Sverige under EM i svømmesport 2021
Deltakere for Sverige under VM i svømmesport 2022
Deltakere for Sverige under EM i svømmesport 2022
Davidraena

Davidraena er en slekt av palpebiller som lever i og ved ferskvann.

Utseende 
Små (1,6-2 millimeter), nokså brede, mørke palpebiller. Antennene er noks tynne, 11-leddete, mye lengre enn palpene. De to innerste leddene er ganske kraftige, de påfølgende tynne, blir gradvis videre mot spissen. Hodet er skovlformet, nokså bredt, med flere påfallende groper, fasettøynene er små og sitter nær bakkanten, der de også er to tydelige punktøyne (ocelli). Pronotum er nær dobbelt så bredt som langt, rundet, med seks buede lengderibber, der de midtre paret går oer hele lemgden, de to parene på sidene er ufullstendige. Dekkvingene er rundede, karftig punkterte, hver dekkvinge med tre opphøyde lengderibber.

Levevis 
Palpebillene lever i eller ved vann. Disse artene er beskrevet fra vannsig i fjellområder, mellom 900-1900 meter over havet.

Utbredelse 
Slekten er beskrevet fra det sørlige India.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea (litt usikker plassering)
 Familien palpebiller, Hydraenidae
 Underfamilien Bekkepalpebiler, Hydraeninae
 Stammen Madagastrini
 Slekten Davidraena Jäch, 1994
 Davidraena antennalis Jäch, 1994
 Davidraena bacata Perkins, 1997
 Davidraena boukali Jäch, 1994

Referanser

Eksterne lenker 
 

Biller formelt beskrevet i 1994
Palpebiller
Indias insekter